UPIS DJECE U PRVI RAZRED OSNOVNE ŠKOLE ZA ŠKOLSKU GODINU 2022./2023.

Prijave djece za upis u prvi razred osnovne škole u školskoj godini 2022./2023. provodit će se elektronskim putem na obrascu **PRIJAVA za predupis** u razdoblju **od 7. do 17. veljače 2022.** putem web stranice Upravnog odjela za prosvjetu, kulturu, tehničku kulturu i sport Splitsko-dalmatinske županije ([www.dalmacija.hr](http://www.dalmacija.hr/)).

Školski obveznici za školsku godinu 2022./2023. su:

* djeca rođena **od 1. travnja 2015. do 31. ožujka 2016.,**
* djeca kojima je za šk. god. 2021./2022.*Rješenjem***odgođen upis** u prvi razred osnovne škole**,**

 **Iznimno** djeca rođena od 1. travnja 2016. do 31. prosinca 2016. za koju roditelji/staratelji žele ostvariti pravo na **prijevremeni upis** u prvi razred osnovne škole.

Prijavu je potrebno izvršiti prema upisnom području. Ako se dijete iz opravdanog razloga želi upisati u školu kojoj ne pripada prema upisnom području (produženi boravak ili neki drugi razlog), u postupku *online* prijave navode se obje škole s naznakom željene škole te se navodi i razlog. Provjeru spremnosti djeteta za prvi razred obavlja se u školi kojoj pripada prema upisnom području, nakon čega se javlja željenoj školi radi dogovora.

Za dijete koje će do kraja tekuće godine navršiti šest godina, a nije školski obveznik, roditelj/staratelj može podnijeti  **zahtjev** **za prijevremeni upis** u prvi razred osnovne škole, **najkasnije do 31. ožujka 2022.godine**. Zahtjev za prijevremeni upis se podnosi Upravnom odjelu na Obrascu 6 ([www.dalmacija.hr](http://www.dalmacija.hr)). Potrebno je dostaviti mišljenje stručnog tima predškolske ustanove prilikom dogovora o terminu testiranja i liječničkom pregledu djeteta.

Za privremeno oslobađanje od upisa u prvi razred (dijete sa težim oštećenjem zdravlja ili višestrukim teškoćama kojemu je *Rješenjem* odgođen upis u šk. god. 2021./2022.), roditelj/staratelj podnosi **zahtjev** Upravnom odjelu (Ispostava Trogir) na Obrascu 6. Uz zahtjev roditelj/staratelj obvezno prilaže i **medicinsku dokumentaciju**.

Za odgodu upisa u šk. god. 2022./2023. se ne podnosi zahtjev, već je potrebno u online prijavi označiti: ***„***najava za odgodu upisa***“***.

Nakon obavljene *online* prijave djeteta Upravnom odjelu, **roditelj/staratelj se treba javiti školi u vremenu od 3. ožujka 2022. do 10. ožujka 2022.** radi dogovora o terminu testiranja djeteta.

Dokumentacija koju je potrebno priložiti pri dogovoru termina: OIB, potvrda o pohađanju programa predškole, kopija domovnice i rodnog lista (vrijede bez obzira na datum izdavanja).

**Zahtjev za prijevremeni upis i privremeno oslobađanje od upisa u prvi razred osnovne škole se upućuju na adresu:** Upravni odjel za prosvjetu, kulturu, tehničku kulturu i sport SDŽ, Trg Ivana Pavla II. 1, 21220 Trogir ili e-mailom: prosvjeta-kultura-sport@dalmacija.hr.